als_Latn dik_Latn sag_Latn
Shkup, 28 shkurt 2015 – Kryetari i LSDM-së, Zoran Zaev ka publikuar siç e quajti ai “bombën” nr. 5, ku tregon se si kryeministri Nikolla Gruevski ka përdorur pushtetin për të ndërprerë të gjithë kundërshtarët e tij, duke u fokusuar në rrënimit të objektit “Kosmos” pas zgjedhjeve të vitit 2011, duke ndërhyrë edhe në gjykata dhe institucione të tjera.
LSDM ka publikuar përgjimin ku Kryeministri Gruevski porosit ministrin e Transportit dhe Lidhjeve Mile Janakievski, të ndryshojë planin e detajuar urbanistik dhe hapësira të kthehet në park me fontanë në mënyrë që të arsyetohet prishja e objektit në pronësi të biznesmenit opozitar, Fijat Canovski, transmeton albeu.com.
Gruevski merret me të gjitha detajet e planit për pengimin e vazhdimit të punëve, duke instruktuar vazhdimisht ministrin Manakievski me hapat që duhet të ndjek për të penguar punët në objekti “Kosmos”.
Në përgjime gjithashtu vihet re se kryeministri Gruevski për të ulur presionin për shkeljet ligjore që bënte gjatë prishjes së objektit “Kosmos”, porosit ministrin Janakievski të shohë nëse ka objekte që mund të prishen në qytete të tjera të Maqedonisë, të prishen menjëherë në mënyrë që të tregohen si aksione të qeverisë kundër ndërtimeve problematike e jo kundër ndërtimeve të selektuara të biznesmenëve opozitar.
als_Latn als_Latn als_Latn als_Latn